ทิพนารี วีรวัฒโนดม

ทิพนารี วีรวัฒโนดม (เกิด 1 กรกฎาคม พ.ศ. 2539) ชื่อเล่น น้ำตาล เป็นนักแสดงหญิงชาวไทย และเป็นน้องของ ต้น นฤบดินทร์ วีรวัฒโนดม นักฟุตบอลทีมชาติไทย เป็นที่รู้จักจากการเป็นพิธีกรรายการสตรอเบอรี่ครับเค้ก ในรุ่นที่ 6 มีผลงานซีรีส์เรื่องแรก คือ รุ่นพี่ Secret Love ตอน Puppy Honey โดยรับบทเป็น “เฟรนด์” และมีผลงานเด่นในซีรีส์ เรื่อง เลิฟซองส์เลิฟซีรีส์ ตอน อ้าว จากบท “ฝน” และจากบท “ตาต้า” ในเรื่อง Wake Up ชะนี The Seriesจากบท "แพท" ในเรื่องอุบัติรักข้ามขอบฟ้า และจากบท "มีน/มาย" ในซีรีส์ Who Are You เธอคนนั้นคือฉันอีกคน

ประวัติ 
น้ำตาล ทิพนารี วีรวัฒโนดม เกิดเมื่อวันจันทร์ที่ 1 กรกฎาคม พ.ศ. 2539 เดิมมีชื่อว่า นฤมล วีรวัฒโนดม จบการศึกษาระดับชั้นมัธยมศึกษาปีที่ 6 จากโรงเรียนจอมสุรางค์อุปถัมภ์ น้ำตาลมีพี่ชาย 1 คน คือ ต้น (นฤบดินทร์ วีรวัฒโนดม) เป็นนักฟุตบอลในสโมสรฟุตบอลบุรีรัมย์ ยูไนเต็ด และนักฟุตบอลทีมชาติไทย

โดยน้ำตาลเข้าสู่วงการบันเทิง ขณะที่ศึกษาอยู่ชั้นมัธยมศึกษาปีที่ 5 กับบริษัท ดวงมาลี มณีจันทร์ ของ ตุ๊ก (จันทร์จิรา จูแจ้ง) จากนั้นเธอก็มีโอกาสเรียนการแสดง ดนตรี ปรับบุคลิกภาพ เป็นเวลากว่า 1 ปี ก่อนที่จะเริ่มรับงานพิธีกรรายการ สตรอเบอรี่ชีสเค้ก ในรุ่นที่ 6 ซึ่งออกอากาศทางสถานีวิทยุโทรทัศน์ไทยทีวีสีช่อง 3

น้ำตาลสำเร็จการศึกษาระดับปริญญาตรี คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ รุ่นเดียวกับ ลาภิสรา อินทรสูต, พิรพัฒน์ วัฒนเศรษสิริ, ลัทธ์กมล ปิ่นโรจน์กีรติ, ธีรภัทร โลหนันทน์  และเป็นนักแสดงในสังกัดจีเอ็มเอ็มทีวี ปัจจุบัน กำลังศึกษาระดับปริญญาโท คณะศิลปกรรมศาสตร์ สาขาศิลปะการแสดง มหาวิทยาลัยศรีนครินทรวิโรฒ

ผลงาน

ซีรีส์/ซิทคอม/ภาพยนตร์สั้น

เพลง 
 ถ้าเราไม่รู้จักกัน (Pam Version) Ost.โดโนวาน..ที่รัก

มิวสิกวิดีโอ 
 บทเรียนของความเชื่อใจ  Ost.Wake Up ชะนี The Series - ชลาทิศ ตันติวุฒิ
 อยากถูกมองด้วยแววตาแบบนั้น Ost.Who Are You เธอคนนั้นคือฉันอีกคน - อ้าย สรัลชนา
 คนเดิมที่ไม่เหมือนเดิม Ost.Who Are You เธอคนนั้นคือฉันอีกคน - Getsunova
 เอาให้ชัด Ost.Friend Zone 2: Dangerous Area - ดนุภา คณาธีรกุล Feat.นภสร วีระยุทธวิไล
เธอคนนี้ใช่ไหม (Finally) - Bell Warisara Feat. Bank Kridthpol
เขาดีอย่างนั้นแล้วเลิกกันทำไม - Lostboys
เก็บความรู้สึกเก่ง (Invisible Tears) - ตะวัน วิหครัตน์

พิธีกร 
 รายการ สตรอเบอรี่ครับเค้ก รุ่นที่ 6 (6 ตุลาคม พ.ศ. 2556 - 24 พฤษภาคม พ.ศ. 2558)
 รายการ ทีมเกิร์ล (7 กรกฎาคม พ.ศ. 2561 - 7 กันยายน พ.ศ. 2562)

รางวัล

อ้างอิง

แหล่งข้อมูลอื่น 
 
 
 

บุคคลจากโรงเรียนจอมสุรางค์อุปถัมภ์
นักแสดงหญิงชาวไทย
บุคคลจากจังหวัดพระนครศรีอยุธยา
บุคคลจากคณะศิลปกรรมศาสตร์ มหาวิทยาลัยศรีนครินทรวิโรฒ
นักแสดงสังกัดจีเอ็มเอ็มทีวี
พุทธศาสนิกชนชาวไทย